CELEX: 32022R0877
Language: et
Date: 2022-06-03 00:00:00
Title: Nõukogu määrus (EL) 2022/877, 3. juuni 2022, millega muudetakse määrust (EÜ) nr 765/2006, mis käsitleb piiravaid meetmeid seoses olukorraga Valgevenes ja Valgevene osalemisega Venemaa agressioonis Ukraina vastu

3.6.2022   
               
               
                  ET
               
               
                  Euroopa Liidu Teataja
               
               
                  L 153/11
               
            
         NÕUKOGU MÄÄRUS (EL) 2022/877,
         3. juuni 2022,
         millega muudetakse määrust (EÜ) nr 765/2006, mis käsitleb piiravaid meetmeid seoses olukorraga Valgevenes ja Valgevene osalemisega Venemaa agressioonis Ukraina vastu
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 15. oktoobri 2012. aasta otsust 2012/642/ÜVJP, mis käsitleb piiravaid meetmeid seoses olukorraga Valgevenes ja Valgevene osalemisega Venemaa agressioonis Ukraina vastu (1),
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut
         ning arvestades järgmist:
         
                     (1)
                  
                  
                     Nõukogu võttis 18. mail 2006 vastu määruse (EÜ) nr 765/2006 (2).
                  
               
                     (2)
                  
                  
                     Määrusega (EÜ) nr 765/2006 jõustatakse otsuses 2012/642/ÜVJP sätestatud meetmed.
                  
               
                     (3)
                  
                  
                     Nõukogu otsusega (ÜVJP) 2022/882 (3) laiendatakse sanktsioonide kohaldamisala, et jätkata Euroopa Ülemkogu 24. märtsi 2022. aasta järelduste rakendamist tulenevalt Valgevene osalemisest Venemaa vastuvõetamatus ja ebaseaduslikus sõjalises agressioonis Ukraina vastu, mis on rahvusvahelise õiguse kohaselt agressiooniakt.
                  
               
                     (4)
                  
                  
                     Võttes arvesse olukorra tõsidust, on vaja võtta lisameetmeid. Sellest tulenevalt laiendatakse nõukogu otsusega (ÜVJP) 2022/882 nende üksuste loetelu, kelle suhtes kohaldatakse piiranguid seoses kahesuguse kasutusega kaupade ja tehnoloogia müügi-, tarne-, üleandmis- või ekspordilubadega ning seoses kaupade ja tehnoloogiaga, mis võivad aidata kaasa Valgevene sõjalisele ja tehnoloogilisele tugevdamisele või kaitse- ja julgeolekusektori arendamisele. Otsusega (ÜVJP) 2022/882 laiendatakse ka selliste Valgevene krediidiasutuste ja nende Valgevene tütarettevõtjate loetelu, kelle suhtes kohaldatakse piiravaid meetmeid seoses spetsialiseeritud finantssõnumiteenuste osutamisega.
                  
               
                     (5)
                  
                  
                     Määrust (EÜ) nr 765/2006 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EÜ) nr 765/2006 muudetakse järgmiselt.
            
                        1)
                     
                     
                        Artikkel 1zb asendatakse järgmisega:
                        
                           „Artikkel 1zb
                           
                              1.   Keelatud on finantsandmete vahetamiseks kasutatavate spetsiaalsete finantssõnumiteenuste osutamine XV lisas loetletud juriidilistele isikutele, üksustele või asutustele või Valgevenes asutatud juriidilistele isikutele, üksustele või asutustele, kelle omandiõigusest kuulub otse või kaudselt rohkem kui 50 % XV lisas loetletud üksusele.
                           
                           
                              2.   Iga XV lisas loetletud juriidilise isiku, üksuse või asutuse puhul kohaldatakse lõikes 1 sätestatud keeldu alates kõnealuses lisas nimetatud kuupäevast. Sellest kuupäevast kohaldatakse keeldu Valgevenes asutatud juriidiliste isikute, üksuste või asutuste suhtes, kelle omandiõigusest kuulub otse või kaudselt rohkem kui 50 % XV lisas loetletud üksusele.“
                           
                        
                     
                  
                        2)
                     
                     
                        Artikli 9 lõige 1 asendatakse järgmisega:
                        
                           „1.   Liikmesriigid kehtestavad õigusnormid käesoleva määruse sätete rikkumise eest kohaldatavate karistuste, sealhulgas asjakohasel juhul kriminaalkaristuste kohta ning võtavad kõik vajalikud meetmed nende rakendamise tagamiseks. Ettenähtud karistused peavad olema tõhusad, proportsionaalsed ja hoiatavad. Liikmesriigid näevad ette ka asjakohased meetmed sellistest rikkumistest saadud tulu konfiskeerimiseks.“
                        
                     
                  
                        3)
                     
                     
                        Määruse (EÜ) nr 765/2006 V lisa asendatakse käesoleva määruse I lisas esitatud tekstiga.
                     
                  
                        4)
                     
                     
                        Määruse (EÜ) nr 765/2006 XV lisa asendatakse käesoleva määruse II lisas esitatud tekstiga.
                     
                  
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. juuni 2022
            
               
                  Nõukogu nimel
               
               
                  eesistuja
               
               C. COLONNA
            
         
         
            (1)  ELT L 285, 17.10.2012, lk 1.
         
            (2)  Nõukogu 18. mai 2006. aasta määrus (EÜ) nr 765/2006, mis käsitleb piiravaid meetmeid seoses olukorraga Valgevenes ja Valgevene osalemisega Venemaa agressioonis Ukraina vastu (ELT L 134, 20.5.2006, lk 1).
         
            (3)  Nõukogu 3. juuni 2022. aasta otsus (ÜVJP) 2022/882, millega muudetakse otsust 2012/642/ÜVJP, mis käsitleb piiravaid meetmeid seoses olukorraga Valgevenes ja Valgevene osalemisega Venemaa agressioonis Ukraina vastu (ELT L 153, 3.6.2022).
      
      
         
            I LISA
            
               
                  
                     „V LISA
                     
                        ARTIKLI 1e LÕIKES 7, ARTIKLI 1f LÕIKES 7 JA ARTIKLI 1fa LÕIKES 1 OSUTATUD FÜÜSILISTE JA JURIIDILISTE ISIKUTE LOETELU
                     
                     Valgevene kaitseministeerium
                     140 Repair Plant JSC
                     558 Aircraft Repair Plant JSC
                     2566 Radioelectronic Armament Repair Plant JSC
                     AGAT - Control Systems - Managing Company of Geoinformation Control Systems Holding, JSC
                     AGAT - Electromechanical Plant OJSC
                     AGAT - SYSTEM
                     ATE - Engineering LLC
                     BelOMO Holding
                     Belspetsvneshtechnika SFTUE
                     Beltechexport CJSC
                     BSVT - New Technologies
                     Gomeli oblasti täitevkomitee siseasjade osakond
                     Valgevene Vabariigi siseministeeriumi siseväed
                     KGB Alpha
                     Kidma Tech OJSC
                     Minotor-Service
                     Minsk Wheeled Tractor Plant
                     Oboronnye Initsiativy LLC
                     OJS KB Radar Managing Company
                     Peleng JSC
                     Valgevene Vabariigi riiklik sõjatööstuskomitee
                     Valgevene Vabariigi julgeolekukomitee
                     Transaviaexport Airlines JSC
                     Volatavto OJSC“.
                  
               
            
         
      
      
         
            II LISA
            
               
                  
                     „XV LISA
                     
                        ARTIKLIS 1zb OSUTATUD JURIIDILISTE ISIKUTE, ÜKSUSTE JA ASUTUSTE LOETELU
                     
                     
                                 Juriidilise isiku, üksuse või asutuse nimi
                              
                              
                                 Kohaldamise alguskuupäev
                              
                           
                                 Belagroprombank
                              
                              
                                 20. märts 2022
                              
                           
                                 Bank Dabrabyt
                              
                              
                                 20. märts 2022
                              
                           
                                 Development Bank of the Republic of Belarus (Valgevene Vabariigi Arengupank)
                              
                              
                                 20. märts 2022
                              
                           
                                 Belinvestbank (Valgevene Arengu- ja Rekonstruktsioonipank)
                              
                              
                                 14. juuni 2022
                              
                           
               “